મંત્રી સૌરભ પટેલે આ નવી યોજના અંગે વિસ્તૃત વિગતો આપતા જણાવ્યુ હતું કે, રાજ્યની વસ્તીના ૪૫ ટકા વ્યક્તિઓ ૧૫-૪૦ વર્ષની વય મર્યાદામાં છે. રાજયમાં ટેકનીકલ શિક્ષણની સગવડો ઉભી થઇ છે અને હાલમાં ૪૯ યુનિવર્સીટી કાર્યરત છે. આ ઉચ્ચી શિક્ષણ મેળવીને તૈયાર થતા યુવાનોમાં નવા વિચારો, ઇનોવેટીવ આઇડીયા અને ટેકનીકલ સંશોધન માટેની ઉત્કંઠા હોય છે. આ યુવાનોને તેમના વિચારોને વાસ્તકવિકતામાં ફેરવવા માટેની તકો ઉભી થાય તે માટે તદન નવી યોજના તૈયાર કરવામાં આવી છે.